Oslofjord Convention Center
Store norske leksikon,Religion og filosofi,Religioner og livssyn,Kristendom,Kristne trossamfunn
Oslofjord Convention Center er et konferansesenter eid av Brunstad Christian Church (Smiths venner), i Melsomvik i Sandefjord kommune i Vestfold og Telemark. Det het fram til 2011 Brunstad Conference Center.
Anlegget ligger på gården Brunstads grunn, og ble fra menighetens overtagelse i 1956 først utviklet som campingplass for menigheten. Senteret omfatter etter dugnadsutbygging i 2001–2004 fasiliteter for konserter og konferanser, restauranter, butikker, marina, overnattingsmuligheter for mer enn 5000 personer med mer. Konferansesenterets plenumssal har rundt 6800 sitteplasser.Stedet leies blant annet ut til store arrangementer og har også vært brukt som mottakssenter for flyktninger.Da Norges Håndballforbund i 2020 planla et større arrangement på dette senteret, ble det varslet omfattende boikott og protester fra flere lag. Dette på grunn av Brunstad Christian Churchs holdning til homofili. Håndballforbundet erklærte da at dette ikke var i samsvar med deres syn på homofili og avlyste å arrangere turneringen på dette stedet. Det samme skjedde i 2021 da Norges e-sportforbund avlyste en planlagt turnering her. Les mer i Store norske leksikon Smiths venner